**RAZDJEL: 109 MINISTARSTVO PRAVOSUĐA I UPRAVE**

**GLAVA: 10975 ŽUPANIJSKO DRŽAVNO ODVJETNIŠTVO U VARAŽDINU**

**RKP: 03695**

**AKTIVNOST: A642000 –** Postupanje u kaznenim i građansko-upravnim predmetima

iz nadležnosti Županijskih državnih odvjetništava

**OBRAZLOŽENJE POSEBNOG DIJELA FINANCIJSKOG PLANA**

**2025. - 2027.**

**1. UVOD**

Sredstva za rad državnog odvjetništva sukladno odredbama članka 75. Zakona o državnom odvjetništvu osiguravaju se Državnim proračunom Republike Hrvatske. Sredstva se osiguravaju u visini koja će osigurati redovito obavljanje svih poslova u državnom odvjetništvu.

Županijsko državno odvjetništvo u Varaždinu proračunski je korisnik državnog proračuna u nadležnosti Ministarstva pravosuđa, uprave i digitalne transformacije tako da prihode i primitke čine prihodi iz državnog proračuna za financiranje redovne djelatnosti i vlastiti prihodi od pruženih usluga (usluge fotokopiranja i troškova tehničkog snimanja i prepisivanja zvučnih snimki) unutar redovne djelatnosti planirana za usluge tekućeg i investicijskog održavanja.

**2. OBRAZLOŽENJE POJEDINIH SKUPINA RASHODA I IZDATAKA**

Uputom za izradu prijedloga financijskih planova proračunskih korisnika u Državnom proračunu za 2025. – 2027. Ministarstva pravosuđa, uprave i digitalne transformacije, a sukladno dostavljenoj Uputi Ministarstva financija za izradu prijedloga Državnog proračuna Republike Hrvatske, dana je uputa za planiranje potrebnih sredstava za rashode za zaposlene te materijalne i financijske rashode poslovanja i određeni limiti ukupnih rashoda za naredno trogodišnje razdoblje 2025. – 2027. godine te se u nastavku obrazlažu planirani rashodi.

**Rashodi za zaposlene (plaće i doprinosi) za dužnosnike, službenike i namještenike te ostali rashodi za zaposlene (31)**

**PLAĆE I DOPRINOSI – 31**

Za 2025. godinu planirana su sredstva za plaće i doprinose u iznosu do 1.485.555,00 eura (baza – broj zaposlenih dužnosnika (14) te službenika i namještenika (25+4) na dan 31.10.2024. Planirani rashodi i izdaci za zaposlene planirani su za 16 dužnosnika te 27 službenika i 4 namještenika s time da je planirano zapošljavanje 2 dužnosnika, najmanje 1 savjetnika, 1 službenika s polovicom radnog vremena i 1 službenika (zamjena za bolovanje). Tijekom 2025. godine u masu sredstava su uključena i sredstva za naknade obavljanja poslova dežurstva dužnosnika i službenika te plaće za prekovremeni rad, kao i minuli rad te sredstva za doprinose. S obzirom na nova zapošljavanja na stavci rashoda za zaposlene biti će iskazana nedostatna sredstva.

S obzirom na ostvareno pravo pravosudnih dužnosnika na staž osiguranja s povećanim trajanje koji su to pravo ostvarili na temelju Zakona o državnom odvjetništvu (NN, broj 116/10) za obavljanje poslova istrage u razdoblju od 1. rujna 2011. do 1. rujna 2018., u 2024. godini planirana je isplata u iznosu 21.900,00 eura za doprinose MIO B staž te 9.750,00 eura zateznih kamata.

Za 2026. godinu za rashode za zaposlene planirana su sredstva u iznosu od 1.493.092,00 eura.

U 2026. godini planirana je isplata doprinosa za staž osiguranja s povećanim trajanjem za jednog dužnosnika koji se sprema u mirovinu budući da je ostvario to pravo po citiranom Zakonu u iznosu od 21.900,00 eura.

Za 2027. godinu za rashode za zaposlene planirana su sredstva u iznosu od 1.501.877,00 eura.

U 2027. godini planirana je isplata doprinosa za staž osiguranja s povećanim trajanjem za jednog dužnosnika koji se sprema u mirovinu budući da je ostvario to pravo po citiranom Zakonu u iznosu od 21.900,00 eura.

**OSTALI RASHODI ZA ZAPOSLENE – 312**

Ostali rashodi za zaposlene planirani su prema stvarnim potrebama sukladno Kolektivnom ugovoru za državne službenika i namještenike te Zakona o plaći i drugim materijalnim pravima pravosudnih dužnosnika s uključenim sredstvima za božićnicu i regres, dok su ostali rashodi – jubilarne nagrade, otpremnine, darovi za djecu, pomoći i ostali materijalni rashodi izračunati prema postojećoj strukturi službenika i namještenika.

2025. godina planirana su sredstva od 37.200,00 eura (isplata regresa i božićnica za dužnosnike, službenike i namještenike te dar za djecu, jubilarne nagrade te potpore i pomoći).

2026. godina planirana su sredstva od 37.200,00 eura (isplata regresa i božićnica za dužnosnike, službenike i namještenike te dar za djecu, jubilarne nagrade te potpore i pomoći).

2027. godina planirana su sredstva od 37.200,00 eura (isplata regresa i božićnica za službenike i namještenike, te dar za djecu, jubilarne nagrade te potpore i pomoći).

**Materijalni i financijski rashodi poslovanja te rashodi za nabavu nefinancijske imovine (32, 34, 42)**

Materijalni rashodi planirani su u prikazanim iznosima na temelju podataka ostvarenih rashoda u 2024. godini uz pridržavanje zadanih limita za ovo državno odvjetništvo te su za :

2025. godinu planirana sredstva u ukupnom iznosu od 285.576,00 eura,

2026. godinu planirana sredstva u ukupnom iznosu od 279.996,00 eura,

2027. godinu planirana sredstva u ukupnom iznosu od 280.837,00 eura.

**NAKNADE PRIJEVOZA – 321**

Unutar materijalnih rashoda planirana su sredstva za naknade prijevoza na posao i s posla sukladno Kolektivnom ugovoru za državne službenike i namještenike te Zakona o plaći i drugim materijalnim pravima pravosudnih dužnosnika u iznosu od 42.000,00 eura za 2025. godinu, za 2026. godinu u iznosu od 42.000,00 eura te za 2027. godinu u iznosu od 42.000,00 eura.

**INTELEKTUALNE I OSOBNE USLUGE – 3237**

Najveći izdaci su za intelektualne i osobne usluge (3237) za koje usluge je potrebno napomenuti da ćemo imati nedostatna sredstva s obzirom na vrstu i količinu kaznenih vještačenja – rashodi za intelektualne i osobne usluge koje čine troškovi kaznenog postupka, usluge branitelja, sudskih vještaka, tumača i stručnih osoba kao i ostali troškovi u vezi obavljanja poslova državnih odvjetništava. Za 2025. planirana su sredstva u iznosu od 130.000,00 eura, za 2026. godinu u iznosu od 130.000,00 eura te za 2027. godinu u iznosu od 130.000,00 eura.

**RASHODI ZA NABAVU NEFINANCIJSKE IMOVINE**

Također su za razdoblje 2025. - 2027. planirana sredstva na poziciji rashoda za nabavu proizvedene dugotrajne imovine koja se odnose na iznose godišnje otplate glavnice financijskog leasinga za nabavu vozila čija je nabava izvršena 2021. i 2023. godine te su sredstva planirana za 2025. godinu u iznosu od 8.710,00 eura, za 2026. godinu u iznosu od 7.667,00 eura te 2027. godinu u iznosu od 4.872,00 eura.

Županijska državna odvjetnica

Darinka Brđanović